SPRÁVA ZO ZAHRANIČNEJ PRACOVNEJ CESTY

1.  Účastník ZPC:
RNDr. Dušan Janičkovič
Národný kontaktný bod pre oblasť „Nanotechnológie, pokročilé materiály, výrobné procesy a postupy a biotechnológie“ (NMBP) Rámcového programu EÚ pre výskum a inovácie Horizont 2020
Kancelária pre Národné kontaktné body, CVTI SR Lamačská cesta 8/A, 811 04 Bratislava, 
Jazyky: anglický

2.  Zahraničná pracovná cesta:
Brusel 2.10.  –  5. 10. 2017:  
Účel cesty: 
1.	účasť na „Industrial Innovation Information Days“  v dňoch 3. – 4. 10. 2017
Miesto konania: Industrial Centre de Conférences Albert Borschette (CCAB), Rue Froissart 36, Brusel, Belgicko

2.	účasť na pravidelnom stretnutí EK (DG-RTD) s národnými kontaktnými bodmi NMBP dňa 5. 10. 2017
Miesto konania: DG Research and Innovation, Covent Garden 2, Place Rogier, Brusel

3.	účasť na workshope organizovanom projektom NMP Team4: 
Miesto konania: DG Research and Innovation, Covent Garden 2, Place Rogier, Brusel
Spôsob financovania: cestovné refunduje EK na účet CVTI SR, pobytové náklady a iné výdavky hradí CVTI SR.

3.  Rámcový program pobytu:
a)	2. 10 2017:  príchod do Bruselu vo večerných hodinách;
b)	3. – 4. 10. 2017: účasť na „Industrial Innovation Information Days“
c)	5. 10. 2017: pravidelné stretnutie EK (DG-RTD) s národnými kontaktnými bodmi NMBP 
d)	Následne: Workshop NMP TeAm-u 4
e)	Návrat do Bratislavy v nočných hodinách

Program rokovaní:

a)	„Industrial Innovation Information Days“:

3.10.2017:
Plenárne zasadanie:
•	Otvorenie:  Peter Dröll, riaditeľ "Industrial Technologies", DG-RTD
•	Úvodný prejav:  Robert-Jan Smits, Generálny riaditeľ pre výskum a inovácie, DG-RTD
•	Príhovor: J. Buzek, predseda Výboru Európskeho parlamentu pre priemysel, výskum a energetiku (ITRE)
•	Panelová diskusia: Horizon 2020 - trigger for investments in industry?
•	Prednáška: R. Schlögl, riaditeľ Max Planck Society
•	Panelová diskusia s DG-GROW a DG-CNECT

•	Popoludní paralelné sekcie:
•	Open Innovation Test Beds
•	Factories of the Future
•	Biotechnology and Medical Innovations
•	SPIRE and Catalysing the Circular Economy
•	Energy-efficient Buildings
•	Clean Energy through innovative materials,
Spojené s prezentáciami účastníkov: idey a návrhy na projektovú spoluprácu

•	Matchmaking

4.10.2017: 
Plenárne zasadanie:
•	Otvorenie:  Peter Dröll, riaditeľ "Industrial Technologies", DG-RTD
•	Presentations of review of contractual Public-Private-Partnership
•	Panelová diskusia: Reactions from the R&I Community
•	Panelová diskusia: Reactions from Associations to the review of the cPPPs
•	Panelová diskusia: Open to the World
•	Prednáška: The role of Industry in post-Horizon 2020
M. Schuller, ARKEMA
•	Prednáška: J. Katainen, podpredseda EK pre pracovné miesta, rast, investície a konkurencieschopnosť
•	Závery z plenárnych zasadaní: Peter Dröll, 

•	Paralelné sekcie:

•	Modelling and Characterization
•	Factories of the Future
•	Safety and  Regulatory
•	SPIRE and Catalysing the Circular Economy
•	Energy-efficient Buildings

•	Matchmaking

b)	5.10.2017: 
Pravidelné stretnutie EK (DG-RTD) s národnými kontaktnými bodmi NMBP 
Agenda:

1.	Opening by the European Commission – Peter Dröll, Director "Industrial Technologies"
2.	Horizon 2020 : State of Play and Lessons Learned from the Mid-Term Review
3.	New Work Programme and Feedback from The Industrial Innovation Info Days
4.	Industry Day 2018 – How Can NCPs Contribute
5.	Information about Innovation Prizes – Role of NCPs in Awareness Raising

c)	5.10.2017: 
NMP TeAm4 Interactive Session – Agenda:

•	Good practices of NCPs in mobilising, animating and using their national stakeholder Communities. Presentations and sharing experience.
•	NMP TeAm4 services to assist the NCP network in improving performance, and support to applicants. 

4.	Stručný priebeh rokovaní:

Ad a): 
V úvodných  prejavoch predstavitelia EK a DG-RTD viackrát zdôraznili význam podpory výskumu a inovácií (V&I) pre konkurencieschopnosť EÚ a pre plnenie cieľov európskych politík. Na základe obsiahlo citovanej tzv. „Lamyho   správy“, na základe doterajšieho priebehu programu Horizont 2020 a doposiaľ dosiahnutých výsledkov, bola v hrubých rysoch načrtnutá  predstava, ako by mala vyzerať podpora výskumu a inovácií v nasledujúcom programovom období  po Horizonte 2020.  Bude založená na koncepte tzv. „missions“. V súčasnosti sa rozbieha debata na úrovni EK ale aj na úrovni členských štátov (nie je známe, ako je na tom SR), ako by tieto misie mali vyzerať, na čo byť zamerané, koľko by ich malo byť atď. Viaceré ČS (Nemecko, Španielsko, Poľsko..) už predstavili v hrubých svoje národné postoje.
V nasledujúcej panelovej diskusií bola opäť rozoberaná dôležitosť V&I  pre udržateľný rozvoj EÚ. V diskusií zaznel zaujímavý postoj, ktorý na úrovni EÚ nie je bežný: treba viac spolupracovať a podporovať spoluprácu s krajinami, ktoré doposiaľ v H2020 nie sú úspešné. To sa týka prakticky všetkých krajín EÚ-13 vrátane Slovenska. Je to dôležité jednak z hľadiska vnútornej súdržnosti EÚ, ale aj využitia zatiaľ voľných kapacít.
Prof. Schlögl sa vo svojej prednáške venoval sociálnemu kontextu inovačného procesu, predovšetkým otázkam spojeným s možným vplyvom tzv. Priemyselnej revolúcie  4.0  na zamestnanosť.
Následná panelová diskusia s DG-GROW a DG-CNECT bola tak trochu sklamaním. Opäť boli opakované názory, čo bude po H2020  a už „trochu obnosené“ sťažnosti na nedostatok súkromných investícií do výskumu.  Berúc do úvahy, že tieto sťažnosti boli silno akcentované už v roku 2012 v Aarhuse (viď „Aarhuská deklarácia“), natíska sa otázka, čo sa za toto obdobie v tomto smere podarilo dosiahnuť. Výsledný dojem bol dosť rozpačitý.
Z popoludňajších paralelných sekcií (boli vo viacerých budovách EK) som sa zúčastnil sekcie „Factories of the Future“.
Najskôr p. R. Bueno (za EFFRA) zhrnul doterajšie výsledky časti FoF programovej oblasti NMBP Horizontu 2020 (štatistický prehľad). Potom hovoril o vzťahu „FoF 2020 Roadmap“ a iniciatívy „Factories 4.0 and Beyond“. V podstate väčšina úspešných projektov FoF doposiaľ bežala pod združením EFFRA (zo SR sú členmi CEIT a AT+R klaster)  
Jednotliví projektoví úradníci DG-RTD potom podrobnejšie predstavili výzvy FoF na rok 2018. 
Na záver prvého dňa vystúpili zástupcovia rôznych inštitúcií: predstavili svoje pracoviská a potom projektové návrhy, do ktorých hľadajú partnerov. Tieto prezentácie budú zverejnené na stránke NMP TeAmu.

Plenárne zasadanie druhého dňa bolo venované prehľadu a hodnoteniu tzv. „contractual Public-Private Partnerships“  (cPPP). Po predstavení priebežnej správy o priebehu cPPP („Mid-term review of cPPPs“) sa v panelovej diskusií zástupcovia jednotlivých techno-logických a PPP platforiem vyjadrovali k potrebe ďalšej podpory V&I z verejných zdro-jov. Názory, či treba viac podporovať tzv. Prelomové technológie alebo postupné inová-cie sa prudko líčili podľa jednotlivých priemyselných odvetví. 
Dlhšia diskusia nastala pri otázke, či do procesu prípravy cPPPs zahrnúť aj jednotlivé národné vlády, keďže vo viacerých krajiných EÚ majú svoje národné program podpory príslušných smerov. Postoje sa spočiatku dosť rozchádzali, nakoniec však prevážil názor, že by to bolo (zahrnutie) jednak značne komplikované, jednak si priemysel chce zachovať istú nezávislosť v rozhodovaní. 
Diskusia vyzerala značne odlišne pri otázke, ako a či zahrnúť do tohto procesu verej-nosť. Tu bolo vidno opatrnosť (priam až bojazlivú) a obavy z možných nátlakových akcií NGOs a možnej vyvolanej ideologickej – nie vecnej – diskusie. 
V časti venovanej medzinárodnej spolupráci vo výskume medzi EÚ a ostatným svetom vystúpili predstavitelia Kanady, Japonska, Iránu, Mexika a Thajska. Pozoruhodné bolo prehlásenie japonského zástupcu, že aj u nich majú problémy v spolupráci medzi akade-mickými inštitúciami a priemyslom (prenos myšlienok a technológií).

V záverečnej časti Informačné dňa opäť projektoví úradníci z DG-RTD detailnejšie priblížili výzvy FoF na rok 2019 (opäť som sa zúčastnil tejto paralelnej sekcie) 

Ad b): 
Hlavné body uviedol p. P. Dröll: 
•	do konca roku má byť  pripravená súhrnná správa o stave H2020;
•	pripravuje sa verejná konzultácia aj o príprave následného rámcového programu FP9;
•	čo sa týka pravdepodobného rozpočtu na FP9, je snaha o jeho nárast voči H2020, aj keď celkový rozpočet EÚ bude menší kvôli brexitu;
•	misie: je už viac-menej isté, že v FP9  bude takto štruktúrovaný, Misií by malo byť asi 10;
•	v programovej oblasti NMBP sa darí zapájať priemyselných parterov a tzv. „newcomers“ viac, ako bolo plánované. To sa však netýka krajín EU-13; 
•	V tejto súvislosti sa zvažuje posúdenie efektívnosti dvojstupňového podávania projektov, ktorý mal pôvodne uľahčiť proces prípravy projektov
•	Na základe odozvy NCPs sa na budúcich informačných dňoch dá viac priestoru pre B2B aktivity;
•	 Stále je nedostatok evaluátorov projektov!
•	V rámci iniciatívy „Smart specialization“ bola vytvorená platforma „Smart Specialisation Platform for Industrial Modernisation (S3P-Industry)“ ponúkajúca vlastné programy, ale tu SR nemá žiadne zastúpenie.

Ad c):
Workshop NMP TeAmu bol zameraný na výmenu skúseností (best practise) a brainstorming – ako  najefektívnejšie podporovať projektových partnerov súčasných i budúcich. Boli identifikované najčastejšie používané metódy na efektívnu podporu klien-tov. Pozoruhodne znela informácia, že viaceré krajiny (Írsko, Turecko) majú zvláštnu sché-mu a rozpočet (až 2 mil. €/rok v Írsku) na financovanie ciest potenciálnych projektových účastníkov na informačné dni, Matchmaking-podujatia , konferencie a špecializované workshopy, kde aktívne hľadajú partnerov a pripravujú projektové návrhy. Asi je to schéma účinná, keď sa pozrieme na úspešnosť týchto krajín v H2020.
Zástupcovia krajín menej úspešných (EU-13) zas identifikovali prekážky, ktoré spôsobujú ich nízku úspešnosť v H2020  a spolu s partermi diskutovali cesty a metódy, ako tomuto stavu pomôcť.

5.  Odporúčané závery:
•	sledovať aktuálny stav prípravy FP9 (program následný po H2020). 
•	Pripraviť národnú stratégiu/prístup k navrhovanej štruktúre „misí“ :
•	Podporovať zapájanie sa SK-subjektov do ETP: pre VŠ a akademickú sféru býva členstvo spravidla bez poplatku 
•	Konečne už prijať efektívnu a motivujúcu schému podpory zapaájania sa do projektov H2020;

6.   Prehľad prinesenej dokumentácie a miesto jej uloženia
Informačné materiály sú k dispozícií u NCP. Jednotlivé prezentácie z Informačných dní budú v krátkom čase zverejnené na stránkach EK (niektoré už sú sprístupnené na stránke podujatia – linka). Projektové idey a návrhy budú sprístupnené na stránke www.nmpteam.eu v časti Partner-Search, resp. sú k dohľadaniu na stránkach príslušných technologických platforiem. 
Prezentácie zo stretnutia NCO sú k dispozícií  NCP, resp. dostupné na portáli EK – CircaBC.

7.   Osobitne vyhodnotený očakávaný prínos ZPC
Aktuálne informácie o priebehu prípravy programu H2020 v oblasti NMBP

8.    Spôsob zverejnenia výsledkov ZPC, prenos získaných informácií
Poznatky zo zasadania NCP pre NMBP: na vedomie a v rámci Kancelárie PŠ Horizontu 2020 a príslušného odboru MŠ SR. 
Získané informácie budú využité pri práci NCP pre NMBP.

Súhlasím so zverejnením správy na internete

Správu vypracoval: RNDr. Dušan Janičkovič		                  ......................................
Dátum: 6. 10. 2017
								
Správu schválil:  ......................................